<classify> CHANZO kikuu cha mkanganyiko usioisha kwa wanafunzi waliodahiliwa kwenye chuo zaidi ya kimoja nchini, imewekwa wazi.Akizungumza na HabariLeo Dar es Salaam jana, Katibu Mtendaji wa Tume ya Vyuo Vikuu Tanzania TCU, Profesa Charles Kihampa alisema waombaji wenyewe wamekuwa wakitumia vibaya nafasi ya kuomba katika vyuo mbalimbali bila ukomo na hatimaye kuchaguliwa katika chuo zaidi ya komoja.Alisema hadi jana idadi ya waombaji waliodahiliwa kwenye chuo zaidi ya kimoja katika awamu ya kwanza hadi ya tatu imefikia 24,536. Alisema Oktoba mwanzoni idadi hiyo ilipungua kutoka waombaji 25,506 hadi kubaki waombaji 8,000 ambao walikuwa bado hawajathibitisha udahili wao kwenye chuo kimojawapo kati ya vyuo walivyodahiliwa na kwamba hivi sasa idadi hiyo imeongezeka na kurudi karibu ile ya awali.Alifafanua kuwa mkanganyiko huo wa kutoisha kwa wadahiliwa waliochaguliwa chuo zaidi ya kimoja unatokana na tabia ya jamii sambamba na waombaji wenyewe kuthibitisha chuo kimoja na kisha kughairi na kwenda kuthibitisha chuo kingine na kisha tena kughairi na kwenda kuthibitisha chuo kingine.Mkanganyiko huu hauwezi kuisha, jamii ndio chanzo kikubwa cha haya yote unakuta mwanafunzi kachagua chuo X, anathibitisha kisha anakwenda kuongea na baba yake anamwambia nenda chuo Y, anarudi anathibitisha tena chuo hicho, anakutana na shangazi au mwanafunzi mwenzake anamwambia nenda chuo Z, anakwenda kuthibitisha tena chuo hicho, sasa kwa mtindo huu hatuwezi kufika mahali,alisema Profesa Kihampa.Kutokana na hali hiyo TCU imetoa orodha ya wadahiliwa 24,536 ambao hadi jana walikuwa hawajathibitisha udahili wao kwenye chuo kimojawapo, na kuwataka waende kuthibitisha kwenye chuo watakacho kati ya hivyo walivyochaguliwa na kuanzia sasa TCU haitatoa tena namba za kufanya uthibitisho code.Tumeamua kuachana na hili suala, hatuwezi kutoa code tena kwa sababu waombaji wanatumia vibaya mwaya waliopewa wa uhuru wa kuamua kuchagua vyuo, wanafanya watakavyo sasa kila siku tunakuwa hatusongi mbele wala kumaliza hiyo multiple admission, kuanzia sasa waende wenyewe kwenye vyuo walivyopata kuthibitisha uko,alisema Profesa Kihampa.Alisema malalamiko mengi ya wanafunzi wenye matatizo ya kudahiliwa kwenye chuo zaidi ya kimoja yanatokana na wao wenyewe pamoja na jamii kutumia vibaya mwaya waliopewa wa kuchagua vyuo watakavyo na kwamba hali hiyo haiwezi kumalizika kwa sababu kila siku waombaji hao wanabadilisha mawazo ya wapi wakasome kati ya vyuo walivyodahiliwa.Prefesa Kihampa aliongeza kuwa kazi ya TCU ilikuwa ni kuhakiki sifa za waombaji na pia walivisaidia pia vyuo kutatua matatizo ya kudahiliwa kwenye chuo zaidi ya kimoja lakini sasa wameamua kuviacha vyuo vifanye uthibitisho vyenyewe.  <topic>: kitaifa 